Alteidet
Store norske leksikon,Geografi,Norges geografi,Troms og Finnmark,Kvænangen
Alteidet er et tettsted i Kvænangen kommune i Troms og Finnmark fylke. Tettstedet ligger ved E 6 i botnen av Lille Altafjorden, en østgående arm av fjorden Kvænangen.
Grunnkretsen Alteidet, som omfatter områdene på begge sider av fjorden, samt dalen østover til grensen mot Alta, har 101 innbyggere (2017) hvorav 2/3 bor i tettbebyggelsen ved fjordbotnen. Alteidet er et gammelt handelssted som ikke ble gjenreist etter ødeleggelsene under andre verdenskrig. Navn Navn av Alta og eid, det vil si eidet mellom Langfjorden, en vestgående arm av Altafjorden i Alta kommune og Lille Altafjorden. Høyeste punkt på E 6 over eidet er 70 meter over havet. Kart  Les mer i Store norske leksikon Kvænangen Troms og Finnmark